Zápisnica
zo zasadnutia komisie školstva, kultúry a športu
konanej dňa  11. 09. 2012

Prítomní: podľa  prezenčnej listiny
Ospravedlnení: Katarína Ševčíková

PROGRAM:  
                          
                                 1. Rozbory činnosti za I. polrok 2012 Ružinovský športový  klub                                                              
                                 2. Všeobecne záväzné nariadenie mestskej časti Bratislava –Ružinov  
                                      č.  /2012 z 18. septembra 2012, ktorým sa mení a dopĺňa Všeobecne 
                                      záväzné nariadenie mestskej časti Bratislava Ružinov č. 18/2012 z 15.
                                      mája 2012 o nájme bytov, ktorým sa určujú zásady prideľovania 
                                      bytov vo vlastníctve Mestskej časti Bratislava – Ružinov v bytovom 
                                      dome na Vietnamskej 41, v Bratislave a ktorým sa určuje doba nájmu 
                                      v bytoch vo vlastníctve mesta Bratislavy zverených do správy 
                                      mestskej časti a v obecných bytoch, ktoré sa nachádzajú v dome 
                                      zverenom do správy mestskej časti
                                  3. Informácia  o stave revitalizácie školského areálu  ZŠ  Nevädzová
                                  4. Informácia o plánovanom presune zabezpečenia ekonomickej a  
                                      personálnej agendy z materských škôl na miestny úrad 
                                  5. Stanovisko  k  návrhu  Všeobecne     záväzného  nariadenia  hlavného
                                      mesta   Slovenskej  republiky Bratislavy č..../2012 zo dňa ..../2012  
                                      Prevádzkový poriadok pohrebísk  na území  hlavného mesta SR
                                              Bratislavy
  6. Úprava vyučovacieho jazyka v zriaďovacích  listinách materských 
      škôl formou dodatkov 
                                  7. Rôzne

K bodu 1/
     Predložený materiál uviedla pani Felcanová riaditeľka RŠK. Poukázala na hospodársky výsledok, ktorý bude do konca roka vyrovnaný a činnosť sa rozšírila a preferujú  sa len športové podujatia. Členovia komisie jednohlasne predložený materiál vzali na vedomie  odporúčajú schváliť v MZ MČ Bratislava – Ružinov.
	
K bodu 2/
    Predložený materiál uviedla Mgr.  Valková vedúca odboru sociálnych vecí a skonštatovala  že,vzhľadom na zistenie, že § 9 ods. 1 nie je v súlade s inými právnymi predpismi, navrhujeme zmeniť znenie tohto paragrafu. Z praxe vyplynulo, že nie je možné uzatvoriť notársku zápisnicu pred uzatvorením nájomnej zmluvy
1. Pôvodné znenie § 9 ods. 1
Žiadateľ je povinný pred podpisom nájomnej zmluvy najneskôr do 15 pracovných dní po doručení výzvy na uzatvorenie nájomnej zmluvy doručiť mestskej časti podpísanú notársku zápisnicu, v ktorej sa zaviaže odovzdať prenajímateľovi byt po skončení doby nájmu, ak mu nevznikne právo na opakované uzatvorenie nájomnej zmluvy, resp. po uplynutí výpovednej lehoty a to v stave spôsobilom na riadne užívanie. Odmenu notárovi za vyhotovenie notárskej zápisnice hradí žiadateľ. Podrobný obsah notárskej zápisnice bude uvedený vo výzve na uzatvorenie nájomnej zmluvy.
2. Navrhované znenie § 9 ods. 1
Žiadateľ je povinný do 15 dní po doručení výzvy na uzatvorenie nájomnej zmluvy podpísať nájomnú zmluvu  a najneskôr do 5 pracovných dní odo dňa jej účinnosti podpísať a následne doručiť mestskej časti notársku zápisnicu vyhotovenú v zmysle príslušného predpisu9a). V notárskej zápisnici sa žiadateľ zaviaže na splnenie povinnosti odovzdať byt, ktorý je predmetom nájmu, po skončení doby nájmu prenajímateľovi v stave spôsobilom na riadne užívanie a dá svoj súhlas s exekúciou v zmysle príslušného predpisu9b). Odmenu notárovi za vyhotovenie notárskej zápisnice hradí žiadateľ. Na povinnosť podpísať notársku zápisnicu za stanovených podmienok bude nájomca upozornený vo výzve na uzatvorenie nájomnej zmluvy. Táto povinnosť je aj súčasťou textu nájomnej zmluvy.
Členovia komisie jednohlasne predložený materiál vzali na vedomie  odporúčajú schváliť v MZ MČ Bratislava – Ružinov.

K bodu 3/
Informáciu uviedol p. zástupca Mgr. Buocik. Pôvodne mali byť zrevitalizované dva školské areáli a to  pri ZŠ Kulíšková  a pri ZŠ Nevädzová.  Mgr. Buocik odporúča aby z prostriedkov mestskej časti bolo zrevitalizované ihrisko  pri ZŠ Nevädzová.  Školský areál ZŠ Kulíškova plánuje zrevitalizovať investor HB Reavis.
P.Šmilňák poukázal na skutočnosť, že na revitalizáciu len 1 ihriska by išlo sumárne viac peňazí ako na 2 tohoročné grantové výzvy spolu. Prihovára sa za menej luxusné rekonštrukcie (bez tartanovej dráhy) a revitalizácie na viacerých ihriskách našich ZŠ a MŠ. p.Buocik informoval že aktuálne má MČ Ružinov vysporiadané pozemky len pod 3 ihriskami ZŠ.
P.Šmilňák sa dopytoval na prevádzkové náklady na údržbu ihriska, podľa Mgr. Buocika na úrovni 800 EUR ročne.
Členovia komisie predložený materiál vzali na vedomie. Hlasovanie o doplnenie textácie uznesenia o časť: "a odporúčajú pokračovať v intenciách predloženého materiálu" dopadlo 2 za a 2 proti, pričom rozhodujúci hlas predsedu komisie bol proti. 

K bodu 4/
     Informáciu uviedol p. zástupca Mgr. Buocik, ide o jednoznačné šetrenie finančných prostriedkov.
Nakoľko dlhodobé prínosy pre MČ prevyšujú náklady operatívna porada starostu MČ dňa 16.7.2012 rozhodla, že ekonomickú a personálnu agendu pre MŠ bude zabezpečovať MÚ a to za nasledujúcich podmienok:

1)	Agendu bude na MÚ zabezpečovať 5 nových zamestnancov (3 účtovníci a 2 personalisti), pričom preferovaným riešením je presunutie najlepších pracovníkov, ktorí v súčasnosti túto agendu zabezpečujú na MŠ.
2)	Účtovníci budú spadať pod Ekonomický odbor/Referát ekonomiky škôl a školských zariadení, s ktorým aj dnes úzko spolupracujú. Personalisti budú začlenení pod Útvar personálnej práce a miezd. 
3)	Čistá úspora rozpočtových zdrojov (rozdiel medzi nákladmi na túto činnosť pred a po presune na MÚ) bude ponechaná v rozpočte MŠ aby z nich mohli riešiť štrukturálne problémy svojich zariadení (napr. systematická údržba budov).
4)	K presunu agendy by malo dôjsť do 31.1.2013 (po účtovnej závierke), pričom sa počíta aj s krátkym prechodným obdobím kedy by vedľa seba paralelne fungovali stará aj nová štruktúra zabezpečenia danej agendy.

K bodu 5/
     Predložený materiál uviedla uviedla pracovníčka ref. kultúry, športu a grantových programov. 
Primátor hlavného mesta Slovenskej republiky Bratislavy požiadal listom zn. MAGS 
SV 46787/2012-370607/543 zo dňa 20.8.2012 starostu mestskej časti Bratislava - Ružinov o stanovisko Miestneho zastupiteľstva mestskej časti Bratislava – Ružinov k návrhu Všeobecne záväzného nariadenia hlavného mesta Slovenskej republiky Bratislavy  č....../2012  zo dňa  .........2012, o prevádzkovom poriadku pohrebísk na území hlavného mesta Slovenskej republiky Bratislavy.V zmysle §5 ods. 1 „Pravidiel pre prípravu, schvaľovanie a vyhlasovanie všeobecne záväzných nariadení hlavného mesta Slovenskej republiky Bratislavy“ má starosta oznámiť primátorovi do jedného mesiaca odo dňa požiadania stanovisko miestneho zastupiteľstva. Ak starosta v tejto lehote neoznámi primátorovi stanovisko miestneho zastupiteľstva, má sa za to, že miestne zastupiteľstvo nemá pripomienky.Na základe vyššie uvedeného je návrh VZN predkladaný na rokovanie miestneho zastupiteľstva k zaujatiu stanoviska.Zákon NRSR č. 131/2010 Z.z. o pohrebníctve, ktorý nadobudol účinnosť dňa 1. januára 2011 stanovuje prevádzkovateľovi pohrebiska okrem iného povinnosť vypracovať a predložiť na schválenie obci návrh prevádzkového poriadku pohrebiska.Rozsah obsahu prevádzkového poriadku pohrebiska je daný predmetným zákonom, konkrétne ustanovením § 18 ods. 1)citovaného zákona. Takto predložený návrh schvaľuje v zmysle ustanovenia § 18 ods. 2) citovaného zákona obec a to formou všeobecne záväzného nariadenia.
Z priloženej prílohy „cenník služieb poskytovaných na pohrebiskách na území hlavného mesta Slovenskej republiky Bratislavy“ nie je zrejmé, či došlo k zmene sadzobníka za poskytované služby oproti cenníku služieb zverejnených na web stránke organizácie Marianum, nakoľko príloha k VZN je inak štrukturovaná. Členovia komisie jednohlasne predložený materiál vzali na vedomie.  

K bodu 6/
     Pracovníčka ref. metodiky škôl a školských zariadení p. Lukáčová uviedla predložený materiál Úprava vyučovacieho jazyka v zriaďovacích  listinách materských škôl formou dodatkov .   S účinnosťou zákona č. 245/2008 Z. z. o výchove a vzdelávaní (školský zákon) v znení neskorších predpisov (ďalej len školský zákon) sa materské školy stali súčasťou vzdelávacej sústavy v SR.
      Pretože materské školy poskytujú predprimárne vzdelávanie, stali sa školami – už nie sú školskými zariadeniami ako doposiaľ. 
      V zmysle § 12 ods. 2 školského zákona sa v zriaďovacích listinách škôl (ďalej len ZL) uvádza vyučovací jazyk. Pri školských zariadeniach sa uvádza výchovný jazyk. Vzhľadom na vyššie uvedené sme ako zriaďovateľ povinní zosúladiť znenie zriaďovacích listín materských škôl s platnou legislatívou. 
     Zmeny údajov v ZL sa vykonávajú v zmysle  § 22 ods. 3 zákona č. 596/2003 Z.z. o štátnej správe v školstve a školskej samospráve  a o zmene a doplnení niektorých zákonov  dodatkom ku ZL 
     Vzhľadom na množstvo dodatkov k ZL niektorých materských škôl navrhujeme vypracovať úplné znenie jednotlivých ZL. Úplné znenie ZL prispieva k zjednodušeniu predkladania kópií ZL pri zapájaní sa do projektov, ich predkladní iným inštitúciám...
Členovia komisie jednohlasne predložený materiál vzali na vedomie  odporúčajú schváliť v MZ MČ Bratislava – Ružinov.

                                                                                                 Ing. Pavol Šmilňák v.r.
                                                                                                     predseda komisie     

V Bratislave,  12.. 09. 2012
Zapísala,  Mgr. M. Bartáková